เปิดโลกลงทุน ตลาดหุ้นแดนโคนม..เดนมาร์ก
14 กันยายน 2565

เปิดโลกลงทุน ตลาดหุ้นแดนโคนม..เดนมาร์ก
เดนมาร์กเป็นหนึ่งในประเทศในแถบสแกนดิเนเวีย (ซึ่งประกอบไปด้วยประเทศสวีเดน เดนมาร์ก นอร์เวย์ ฟินแลนด์) ซึ่งถูกยกย่องว่าเป็นหนึ่งในประเทศที่ประชากรมีรายได้ต่อหัวสูงสุดแห่งหนึ่งในยุโรป นอกจากนี้เดนมาร์กยังเป็นหนึ่งในประเทศที่มีตลาดหุ้นที่ทันสมัยที่สุดแห่งหนึ่งในยุโรปด้วย – Copenhagen Stock Exchange (OMX) – หรือภายใต้ชื่อที่นักลงทุนรู้จักว่า Nasdaq Copenhagen ซึ่งตั้งอยู่ที่เมืองหลวงชื่อ Copenhagen (โคเปเฮเกน) ภายใต้การบริหารงานของ Nasdaq Nordic (เป็น Sister Company ของบริษัท Nasdaq เกิดจากการรวมตัวกันของ OM AB และ HEX เป็น OMX ซึ่งนักลงทุนรู้จักกันดีภายใต้ชื่อ Nasdaq OMX Group)
เชื่อว่านักลงทุนไทยอาจจะมีความรู้สึกว่าการลงทุนในตลาดหุ้นเดนมาร์กเป็นเรื่องที่ไกลตัว แต่ในความเป็นจริงแล้วมีหลายบริษัทเข้ามาระดุมทุนจดทะเบียนที่ตลาด Nasdaq Copenhagen ไม่ว่าจะเป็นบริษัทยาชื่อดังระดับโลกอย่าง Novo Nordisk A/S (NOVOB DC), เครื่องดื่มแอลกฮอล์ชื่อดังอย่าง Carlsberg A/S (CARLB DC), DSV A/S (DSV DC) บริษัทขนส่งและโลจิสติกส์ที่ให้บริการขนส่งทั่วโลกทั้งทางถนน ทางอากาศ ทะเล และรถไฟ, รวมถึง Pandora A/S (PNDORA DC) ผู้ผลิตเครื่องประดับขวัญใจสาวๆ (เบื้องต้นเป็นเพียงแค่ตัวอย่างหุ้นในประเทศเดนมาร์ก และยังมีอีกหลายบริษัทชื่อดังที่จดทะเบียนในตลาด Nasdaq Copenhagen)
เริ่มต้นลงทุนตลาดเดนมาร์กผ่าน ETF
สำหรับนักลงทุนเชิงรับอาจจะพิจารณาในการเริ่มลงทุนในหุ้นเดนมาร์ก โดยใช้ ETF เป็นเครื่องมือในการลงทุนได้เช่นกัน – XACT OMXC25 UCITS ETF (XACTC25 DC) – ซึ่งมีนโยบายการลงทุนให้มีผลตอบแทนตามดัชนี OMX Copenhagen 25 ซึ่งจะเป็นหุ้นที่มูลค่าตลาดสูงสุด (Market Cap Weight) 25 อันดับแรก จดทะเบียนที่ Nasdaq Copenhagen ต้องแลกเงินสกุล DKK และมีขั้นต่ำในการลงทุน (Trade Lot) อยู่ที่ 1 หุ้น
เรื่องที่นักลงทุนควรทราบการเริ่มต้นลงทุนในหุ้นเดนมาร์ก 
ในเชิงเศรษฐกิจประเทศเดนมาร์กมี GPD อยู่ที่ 355.2 Billion USD และมีรายได้ประชากรต่อหัวอยู่ที่ 60,908.84 USD (ขณะที่ประเทศไทยอยู่ที่ 7,189.04 USD) (Source: World Bank 2020) ถือเป็นประเทศที่มีรายได้ครัวเรือนสูงสุดในยุโรป เป็นอีกหนึ่งประเทศที่มีความแข็งแกร่งทางเศรษฐกิจและมีเสถียรภาพ มีสัดส่วนรายได้จากการส่งออกเป็นสัดส่วนต่อ GDP สูงที่สุดในยุโรป อีกทั้งยังดึงดูดนักลงทุนด้วยสิทธิประโยชน์ทางภาษี อีกทั้งความสามารถของแรงงานที่มีคุณภาพ
ปัจจุบันอัตราแลกเปลี่ยน DKK/THB มีการปรับตัวลงจากเมื่อเดือนกันยายนปี 2021 อยู่ที่ 5.32 DKK/THB ปรับเป็น 4.98 DKK/THB as of 09/09/2022
สำหรับนักลงทุนที่ลงทุนในหุ้นเดนมาร์กที่มีการจ่ายปันผลจะมีการเสียภาษี ณ ที่จ่ายบนเงินปันผล (Withholding Tax on Dividend) อยู่ที่ 27%
Investor’s Tips: 
นักลงทุนที่ต้องการลงทุนในตลาดหุ้น Nasdaq Copenhagen ต้องแลกเงินสกุล DKK และมีขั้นต่ำในการลงทุน (Trade Lot) อยู่ที่ 1 หุ้น
Source: KS Offshore Investment, Bloomberg
เปิดพอร์ตลงทุนหุ้นต่างประเทศ >  https://bit.ly/3sZiZyW
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KSecurities #KS  #หุ้นต่างประเทศ